REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/183-15

30. april 2015. godine

B e o g r a d

ZAPISNIK

SA 48. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 30. APRILA 2015. GODINE

Sednica je počela u 10,00 časova.

 Sednicom je predsedavao Zoran Babić, predsednik Odbora.

Sednici su prisustvovali članovi Odbora: Petar Petrović, Katarina Rakić, Aleksandar Marković, Đorđe Milićević (pristupio u toku razmatranja treće tačke dnevnog reda), Ljubiša Stojmirović, Saša Maksimović, Veroljub Matić (pristupio u toku razmatranja pete tačke dnevnog reda), Obrad Isailović, Darko Laketić i Dragana Barišić.

Sednici je prisustvovala Mira Petrović, zamenik člana Milana Krkobabića, kao i narodni poslanici Zoran Živković i Vladimir Pavićević.

Sednici su prisustvovali i Vladana Jović, zamenik Zaštitnika građana, Vesna Petrović, šef kadrovske službe Zaštitnika građana, Vladan Joksimović, zamenik direktora Agencije za borbu protiv korupcije i Milan Prebiračević, načelnik Odeljenja za opšte poslove Agencije za borbu protiv korupcije.

Sednici nisu prisustvovali članovi Odbora: Olgica Batić, Milan Krkobabić, Milisav Petronijević, Snežana Malović, Vesna Martinović i Dušica Stojković.

Na predlog predsednika, Odbor je jednoglasno prihvatio predlog da se predloženi dnevni red dopuni novom tačkom: „Razmatranje zahteva Agencije za borbu protiv korupcije za davanje saglasnosti za zasnivanje radnog odnosa sa novim licem i za dodatno radno angažovanje“, koji je podnet nakon sazivanja sednice, koja postaje tačka 2. a dosadašnje tačke 2, 3. i 4. postaju tačke 3, 4. i 5.

Na predlog predsednika, Odbor je jednoglasno utvrdio sledeći

D n e v n i r e d:

- usvajanje zapisnika sa 47. sednice Odbora -

1.Razmatranje zahteva Zaštitnika građana za davanje saglasnosti za zasnivanje radnog odnosa sa novim licima i za dodatno radno angažovanje u Stručnoj službi Zaštitnika građana (21 broj 112-991/15 od 14. aprila 2015. godine i 24. aprila 2015. godine);

2.Razmatranje zahteva Agencije za borbu protiv korupcije za davanje saglasnosti za zasnivanje radnog odnosa sa novim licem i za dodatno radno angažovanje (21 broj 112-1153/15 od 27. aprila 2015. godine);

3.Razmatranje obaveštenja generalnog sekretara o izricanju mera održavanja reda na Trećoj sednici Prvog redovnog zasedanja Narodne skupštine u 2015. godini (03 Broj 06-2/127-15 od 14. aprila 2015. godine) i Petoj sednici Prvog redovnog zasedanja Narodne skupštine u 2015. godini (03 Broj 06-2/149-15 od 27. aprila 2015. godine);

4.Utvrđivanje spiska nalepnica za parkiranje A-I i A-II;

5.Razno.

Pre prelaska na razmatranje prve tačke dnevnog reda Odbor je jednoglasno, bez primedaba, usvojio zapisnik sa 47. sednice Odbora.

 **Prva tačka dnevnog reda**: Razmatranje zahteva Zaštitnika građana za davanje saglasnosti za zasnivanje radnog odnosa sa novim licima i za dodatno radno angažovanje u Stručnoj službi Zaštitnika građana (21 broj 112-991/15 od 14. aprila 2015. godine i 24. aprila 2015. godine)

Vladana Jović, zamenik Zaštitnika građana, obrazložila je članovima i zamenicima članova Odbora zahtev koji je podnet u skladu sa članom 6. stav 3. Zakona o izmenama i dopunama Zakona o budžetskom sistemu („Službeni glasnik RS“, broj 108/2013) i Odlukom Odbora o postupku za pribavljanje saglasnosti za zasnivanje radnog odnosa sa novim licima i dodatno radno angažovanje u službama Narodne skupštine i nezavisnih državnih organa i organizacija, 21 Broj: 112-2043/14, od 20. juna 2014. godine. Ona je istakla da je saglasnost zatražena za zasnivanje radnog odnosa sa tri nova lica na neodređeno vreme, putem objavljivanja javnog konkursa i to radi popune upražnjenih radnih mesta, dodatno radno angažovanje 15 lica na određeno vreme, zbog povećanog obima posla i dva lica, po osnovu ugovora o delu, radi obavljanja poslova koji su van delatnosti Zaštitnika građana.

Diskusije nije bilo.

Na predlog predsednika, Odbor je jednoglasno prihvatio zahtev i doneo Zaključak o davanju saglasnosti Zaštitniku građana za zasnivanje radnog odnosa sa novim licima i za dodatno radno angažovanje u Stručnoj službi Zaštitnika građana.

**Druga tačka dnevnog reda**: Razmatranje zahteva Agencije za borbu protiv korupcije za davanje saglasnosti za zasnivanje radnog odnosa sa novim licem i za dodatno radno angažovanje (21 broj 112-1153/15 od 27. aprila 2015. godine)

Vladan Joksimović, zamenik direktora Agencije za borbu protiv korupcije, obrazložio je članovima i zamenicima članova Odbora zahtev koji je podnet u skladu sa članom 6. stav 3. Zakona o izmenama i dopunama Zakona o budžetskom sistemu („Službeni glasnik RS“, broj 108/2013) i Odlukom Odbora o postupku za pribavljanje saglasnosti za zasnivanje radnog odnosa sa novim licima i dodatno radno angažovanje u službama Narodne skupštine i nezavisnih državnih organa i organizacija, 21 Broj: 112-2043/14, od 20. juna 2014. godine, a kojim je zatražena saglasnost za zasnivanje radnog odnosa sa jednim licem na neodređeno vreme i dodatno radno angažovanje dva lica po osnovu ugovora o delu radi obavljanja poslova koji su van delatnosti Agencije.

Diskusije nije bilo.

Na predlog predsednika, Odbor je jednoglasno prihvatio zahtev i doneo Zaključak o davanju saglasnosti Agenciji za borbu protiv korupcije za zasnivanje radnog odnosa sa novim licem i za dodatno radno angažovanje u Agenciji.

**Treća tačka dnevnog reda**: Razmatranje obaveštenja generalnog sekretara o izricanju mera održavanja reda na Trećoj sednici Prvog redovnog zasedanja Narodne skupštine u 2015. godini (03 Broj 06-2/127-15 od 14. aprila 2015. godine) i Petoj sednici Prvog redovnog zasedanja Narodne skupštine u 2015. godini (03 Broj 06-2/149-15 od 27. aprila 2015. godine)

 Predsednik Odbora, upoznao je članove i zamenike članova Odbora, sa sadržinom obaveštenja generalnog sekretara Narodne skupštine o izrečenim merama održavanja reda na Trećoj sednici Prvog redovnog zasedanja Narodne skupštine u 2015. godini, održanoj 9. aprila 2015. godine, i to narodnom poslaniku Marku Đurišiću - dve opomene, narodnom poslaniku Zoranu Živkoviću - jedna opomena i narodnom poslaniku Borislavu Stefanoviću - jedna opomena, kao i izrečenoj meri održavanja reda na Petoj sednici Prvog redovnog zasedanja Narodne skupštine u 2015. godini, održanoj 23. aprila 2015. godine, narodnom poslaniku Vučeti Toškoviću - jedna popomena. Uz obaveštenje dostavljeni su i izvodi iz stenografskih beležaka sa navedenih sednica. Kako je dalje istakao, u skladu sa članom 115. Poslovnika, Odbor donesi odluke o novčanoj kazni, na osnovu izrečenih mera zbog povrede reda na sednici Narodne skupštine, u visini propisanoj članom 114. Poslovnika Narodne skupštine. Prema izveštaju nadležnog Odeljenja, 10% osnovne plate narodnog poslanika iznosi 6.829,78 dinara, dok 20% osnovne plate narodnog poslanika iznosi 13.659,55 dinara.

 U diskusiji su učestvovali: Zoran Babić, Aleksandar Marković, Darko Laketić, Ljubiša Stojmirović, Zoran Živković i Vladimir Pavićević.

 Narodni poslanik Zoran Živković, je izneo mišljenje da nije bilo osnova da mu se navedena mera održavanja reda na sednici izrekne, jer, kako je naveo, nije postupio u skladu sa članom 109. Poslovnika Narodne skupštine, kojim su predviđeni razlozi za izricanje opomene, posebno, imajući u vidu da mu je opomena izrečena od strane predsedavajućeg sat vremena nakon njegovog izlaganja.

 Narodni poslanik Vladimir Pavićević, pozvao je članove Odbora da ne usvoje predlog odluke o novčanom kažnjavanju narodnog poslanika Zorana Živkovića. Takođe, zatražio je da se Odbor izjasni i o meri održavanja reda na sednici – dve opomene, koja je njemu izrečena na Petoj sednici Prvog redovnog zasedanja Narodne skupštine u 2015. godini, a koju je predsedavajući naknadno povukao, istakavši da povlačenje izrečenih mera nije regulisano Poslovnikom. Predsednik Odbora pojasnio je, da se u okviru ove tačke dnevnog reda, raspravlja isključivo o predlozima odluka o novčanom kažnjavanju onih narodnih poslanika za koje je generalni sekretar Odboru dostavio obaveštenje o izricanju mera održavanja reda na sednicama Narodne skupštine. Kako Odbor nije obavešten da je narodnom poslaniku Vladimiru Pavićeviću izrečena mera održavanja reda na sednici Narodne skupštine, odlučivanje o novčanom kažnjavanju narodnog poslanika Vladimira Pavićevića ne može biti predmet razmatranja.

 Na pitanje Ljubiše Stojmirovića, člana Odbora, da li eventualno postoji procesnih smetnji za izricanje novčane kazne narodnom poslaniku Zoranu Živkoviću, imajući u vidu da mu je mera održavanje reda na sednici izrečena sat vremena nakon njegovog izlaganja, predsednik Odbora je pojasnio da s tim u vezi ne postoje nikakve smetnje, s obzirom na to da Služba generalnog sekretara vodi evidenciju o izrečenim merama na sednicama Narodne skupštine i dostavlja ih Odboru, te se osnovanost donošenja odluke o novčanom kažnjavanju imenovanog ne dovodi u pitanje.

 Na predlog predsednika, Odbor je jednoglasno doneo Odluku o novčanom kažnjavanju narodnog poslanika Marka Đurišića, u visini od 20% osnovne plate narodnog poslanika, što iznosi 13.659,55 dinara.

 Na predlog predsednika, Odbor je većinom glasova doneo Odluku o novčanom kažnjavanju narodnog poslanika Zorana Živkovića, u visini od 10% osnovne plate narodnog poslanika, što iznosi 6.829,78 dinara.

Na predlog predsednika, Odbor je jednoglasno doneo Odluku o novčanom kažnjavanju narodnog poslanika Borislava Stefanovića, u visini od 10% osnovne plate narodnog poslanika, što iznosi 6.829,78 dinara.

Na predlog predsednika, Odbor je većinom glasova doneo Odluku o novčanom kažnjavanju narodnog poslanika Vučete Toškovića, u visini od 10% osnovne plate narodnog poslanika, što iznosi 6.829,78 dinara.

**Četvrtak tačka dnevnog reda**: Utvrđivanje spiska nalepnica za parkiranje A-I i A-II

Predsednik Odbora je podsetio članove i zamenike članova Odbora da je Administrativni odbor Narodne skupštine na sednici održanoj 8. februara 2012. godine, doneo Odluku kojom je uređeno korišćenje prostora za parkiranje vozila oko zgrade Narodne skupštine, oblik i sadržina nalepnice za parkiranje vozila, kao i način vođenja evidencije o nalepnicama A-I i A-II za parkiranje koje se izdaju za svaki saziv. U nastavku, podsetio je na član 11. ove odluke kojom je utvrđeno ovlašćenje Odbora da utvrđuje spisak lica kojima se izdaje nalepnica za parkiranje A-I i A-II. Posebno je istakao da je spisak dostavljen članovima Odbora u materijalu za sednicu pretrpeo izmenu, u tom smislu što su pridodata dva zahteva koja su podneta nakon sazivanja sednice Odbora.

U diskusiji su učestvovali: Zoran Babić, Saša Maksimović, Ljubiša Stojmirović i Mira Petrović.

Saša Maksimović, član Odbora, je izneo primedbu vezano za parkiranje vozila ispred Doma Narodne skupštine i zamolio predsednika Odbora da se obrati generalnom sekretaru Narodne skupštine radi rešavanja ovog pitanja. Kako je naveo, usled činjenice da se na navedenom prostoru parkira veliki broj vozila, posebno vozila lica koja nisu ni narodni poslanici ni zaposleni u Službi Narodne skupštine, narodni poslanici su onemogućeni da svoja vozila parkiraju u skladu sa tačkom 5. Odluke o korišćenju prostora za parkiranje vozila oko zgrade Narodne skupštine, 28 Broj: 02-416/12, od 8. februara 2012. godine. S tim u vezi, predložio je da Služba obezbeđenja Narodne skupštine izvrši kontrolu vozila koja se parkiraju, u skladu sa izdatim spiskom nalepnica A-I i A-II.

Predsednik Odbora je izneo predlog da se uputi dopis generalnom sekretaru Narodne skupštine, sa molbom da se uspostavi kontakt sa gradskom upravom Grada Beograda, JKP „Parking servis“, vezano za mogućnost parkiranja vozila u javnoj garaži „Pionirski park“, kako bi se prostor za parkiranje ispred Doma Narodne skupštine rasteretio. Kao alternativno rešenje, izneo je predlog da Služba obezbeđenja Narodne skupštine izvrši kontrolu vozila koja se parkiraju ispred Doma Narodne skupštine, u skladu sa navedenom odlukom o korišćenju prostora za parkiranje vozila i izdatim spiskom nalepnica A-I i A-II.

Na predlog predsednika, Odbor je većinom glasova utvrdio Spisak za nalepnice za parkiranje A-I i A-II.

**Peta tačka dnevnog reda**: Razno

Povodom ove tačke dnevnog reda nije bilo predloga ni diskusije.

Sednica je završena u 10,55 časova.

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

Svetlana Dedić Zoran Babić